
aforizmi, poezija, proza, epigrami, prikazi, karikature 

Danas se jedino 
dele narodi 
čija je inteligencija 
na nivou ameba. 

Rade Jovanović 


• Sudbina nam je okrenula leđa 

jer nije htela da gleda smrti u oči! 

• Plašim se smrti, 

jer nikada nisam umro. 

• Čim se prisloni pištolj na čelo, 
glava je već hladna. 

• Plitko zakopani leševi 
nikada ne mogu da se prime. 

Vladan Sokić 

• Od mene nikada neće postati 
heroj. 

Ja pri svakom skoku otvorim 
padobran. 

• Ima onih koji žive od stare slave. 
Samo oni su već odavno mrtvi. 

• Ja i žena od oružja nemamo ništa, 
ali za decu mora da bude! 

• Nije važno što nemate para za 
lekove, važno je samo da vas 
zdravlje služi! 

• Od kako sam umro, 

sve više ličim na pokojnog oca. 

Ninus Nestorović 

• Umetnički doživljaj bio bi veći 
da je protagonista naše drame 
stradao u prvom činu. 

Ilija Marković 

• Mi naš otpad recikliramo 

i opet vraćamo u politiku! 

Rajko Teovanović 


• Kada je pripucalo sa svih strana, 
nismo znali da li da budemo heroji 
ili kukavice! 

• Da bismo kavez oslobodili - 
ušli smo unutra. 

• Istina o nama ne može prodreti u 
svet, jer oni lažu skoro kao mi. 

• Naš problem je što smo opkoljeni 
spolja, a ograničeni iznutra! 

• Mi padamo s velike visine, 

zato imamo sjajno prolazno vreme! 

• Uzrok smrti? Život. 

Rastko Zakić 

• Mi znamo šta nam valja raditi. 

Zato smo i obustavili rad. 

• Sada živimo životom dostojnim 
čoveka. Iz kamenog doba. 

• Otkad je svanulo, 
plaše se i svoje senke. 

• Ako je zavesa gvozdena, 

onda možete misliti o kakvoj se 
predstavi radi?! 

• Prvi korak je najteži. 

Posle se gazi sve pred sobom. 

Aleksandar Čotrić 

• Svet je saznao za nas 

tek kad smo počeli da nestajemo! 

• Narod će ostvariti svoje snove, 
samo ga opet treba uspavati! 

Radmilo Micković 


Još nismo spremni za normalan život, 
bar ne u ovoj fazi lečenja. 

Ninus Nestorović 

Crne misli 

Greškom je zakucan sanduk sa 
ožalošćenim! 

U ovoj zemlji žive još samo oni 
koji su van zemlje. 

Jedva sam izvukao živu glavu. 
Za telo ne smem ni da pitam! 


Ako ovo ne možeš danas da preživiš 
ostavi to za sutra! 

I odlete mu glava. 

Prevagnulo joj mišljenje. 

Obrada osumnjičenog dokazuje da on 
nije kriv ali je nastavljena jer istražni 
organi više vole da čuju i drugačije 
mišljenje. 


Uzalud davljenik maše rukama po 
površini 

jer tu uvek ima nešto dublje. 

Demonstracije su uspešno razbijene. 

Na ulicama je ostala srča od naroda. 

Vođa ponekad pregazi i najbliže 
saradnike. To i jesu Ijudi na koje se 
uvek može osloniti. 

Oni su srušili naše kuće, mi smo razorili 
njihove. Praktično, stvorili smo uslove da 
raščistimo među sobom. 


Nije ga hteo metak 
ali ko metak pita! 

I ja imam suicidne ideje, pa šta! 

Neću valjda zbog toga da se ubijem! 

Mi smo se samo borili za mir 

što je kod naših ratobornih neprijatelja 

izazvalo ogromne gubitke. 

Kostur je siže od čoveka. 

U određenim situacijama policija je 
obavezna da prekorači ovlašćenja, kao 
na primer, u svakom slučaju. 


Gorak život! - poruči aperitiv smrt. 

A prvi nezvanični rezultati naših 
razgovora u četiri oka govore da ćemo 
imati dva slepca više. 

Postoji odlučna rešenost 

da Srbi dotraju u svojim zahtevima. 

Mobilizacija omogućava građanima 
da daju svoje živote za otadžbinu 
čak i onda kada nisu naročito patriotski 
raspoloženi. 


Napad na neku od njegovih ličnosti 
mogao bi da izvrši samo neki 
šizofreničar. 

Informativni razgovor me je premorio. 
Morao sam malo da podlegnem. 

A čim čovek skine šlem 

obavezno mu nešto padne na pamet. 

Raša Papeš 

Iz dnevnika budućeg ludaka 

Političari i policajci idu ruku pod ruku. 
Tako uvijek imaju nešto ispod ruke. 

Državna imovina je društvena. 

Uglavnom je u društvu bogataša. 

Jedini sam hranilac u porodici. 

Ostali nemaju šta jesti. 

To je uvaženi lokal patriota. 

Posjeduje lanac lokala. 

Vođa nikad nije razgovarao 
o zahtjevima neprijatelja. 

On je razgovarao o prohtjevima 
neprijatelja. 

Uspostavljena je pravna država. 

Ne može svako da krade. 

Svijest im je razvijena do besvijesti. 

Vlast je takva da se u svakom od nas 
krije slobodan čovjek. 

Pregazio sam ležećeg policajca. 

Prvo sam ga oborio. 

Rade Petković 


TRAGEDIJA 

Dogodila se nečuvena tragedija. 
Pravosudni nonsens. Iako potpuno 
nevin, osuđen sam na kaznu zatvora u 
trajanju od 20 godina. 

Uzalud vrhunski advokati, javno 
suđenje, priče o Ijudskim pravima i 
slobodama. Sud se nije dvoumio ni 
jednog trenutka. 

Ali neka. Nije mi žao. Ni to što je 
proces montiran, niti što ću najlepše 
godine provesti na robiji. 

Samo mi je žao što u zemlji bezakonja 
nikog nisam ubio! 

Vladan Sokić 


Tukli su me u policiji 
iako sam nevin. 

Tek tada sam uvideo kako 
nepravda ume da boli. 

Ninus Nestorović 



DOKAZ 


Probudilo ga je snažno lupanje na 
vratima. Trojica naoružanih muškaraca 
uđoše u stan. 

- Da li si ti Ignjatije Spirdilonović? - 
upita jedan od njih. 

- Nisam. Ovo je neka greška. 

- Držite ga! Mi ne tražimo Ignjatija Spir- 
dilonovića, on nije Ignjatije 
Spirdilonović, znači - on je naš čovek. 

- Ali ja nisam ništa uradio! 

- Da li si nešto ukrao? 

- Ama baš ništa. Ja sam miran i pošten 
čovek. 

- Još jedan dokaz da smo uhvatili 
pravog. Mi smo politička policija i nas 
kradljivci ne interesuju. Ti nisi kradljivac, 
znači - baš tebe tražimo. 

- Čekajte, molim vas! Ja sam lojalan 
građanin i nikad nisam bio u zatvoru! 

- Više dokaza nam ne treba. Ljudi koje 
mi tražimo ne završavaju u zatvoru jer 
ih odmah likvidiramo. A ti, kako si sam 
rekao, nikada nisi bio u zatvoru. Pero, 
okončaj postupak! 

Visoki mladić u dugačkom mantilu 
ispraz- nio je začuđenom čoveku šaržer 
u glavu. 

- Kakva gnjavaža! - promrmlja brkati 
gledajući na sat. - Izgubili smo četiri 
minuta da prikupimo dokaze, a sve smo 
mogli da završimo mnogo brže. Ali, šta 
se može! Sada smo demokratska država 
i niko ne može biti osuđen pre nego što 
se krivica nepobitno ne dokaže. A ja 
poštujem zakon. 


Đorđe Otašević 

Radim na rasvetljavanju kriminala. 
Držim lopovima sveću. 


Milivoje Jozić 


ILIJADA 

Skromnost u svemu 
i svačemu 
ne vodi ničemu. 

Praznina oko tebe 
a ti - pun sebe. 

Kada kola krenu 

naopako, 

ne idu polako. 

Da bi bio Sizif 
treba znati 
gurati. 

Koliko treba znanja 
da bi se izvadio koren 
iz panja. 

Jedan i jedan su dva, 
ali - jedva. 

Neke su nule 
teške - kao đule. 

Nije šala 

kada na ludi kamen 
stane budala. 

Ni trava ne niče 
kada se na nju viče. 

Između dva čoveka 
razum je prepreka. 

Ne gubite iz vida: 
tačna vaga 
tačnije zakida. 

Ako ćemo iskreno, 
od lopovluka se može 
živeti 
pošteno. 

Zbilja, 

šta je iza cilja? 

Ilija Marković 



1 

ODA PUNIM 
CREVCIMA 
(POHVALA HRANI) 

Napuniti crevca 
To je glavna stvar 
Kad su crevca prazna 
Tad nastane kvar! 

Tiba telo moli 
Da je telo voli: 

Bol je zato kazna 
Kad je tiba prazna. 

R: 

Žderimo i serimo 
Hrani se veselimo! 
Žderimo i serimo 
Hrani se veselimo! 

Čalabrc ? 

ŽDERONIMO! 

Tomislav Trbojević 


HAPPY-GRAMI 

Živeli smo lepo, 
al' nas stigla kazna: 
Nismo verovali 
da je lepota prolazna. 

Takva je klima 
namerno stvorena 
da se počupamo 
samo zbog korena. 

Vladine reforme 
postigle su svrhu: 
med i mleko teku 
odozdo ka vrhu. 

Rade Jovanović 


Tranzicija je obavljena bez pratećih trauma: 
fabrika je pokradena za noć. 


Iva Mažuranić 

PEEP-SHOVV 

Sa plakata me je izazovna devojka, os- 
kudno obučena, pozivala da posetim prvi 
srpski peep-show. Nekoliko krpica koje 
je imala na sebi nije uspevalo da zadrži 
njene obline. Za samo dva dinara 
ubačena u prorez mogao sam pet mi- 
nuta da parim oči. Pa zar tome neko 
može da odoli! Zaslon u kabini se ot- 
vorio i preda mnom se ukazao prizor iz 
snova. Kakvo meso, čoveče! Devojka sa 
plakata, sada potpuno gola, sedela je 
na podu s prekrštenim nogama. Ono što 
sam video prevazišlo je i moja najsme- 
lija očekivanja. Devojka je u ruci imala 
nož. I njime je, nećete mi verovati, 
sekla komade prave šnicle. Stavljala ih 
je polako u usta, iskusno, vešto, kao 
neko ko to radi svaki dan. A tek 
krompirići! Prženi, rumeni. Pa grašak. 
Činilo mi se da u ustima osećam neke 
davno zaboravljene ukuse. Uzbuđenje je 
postajalo neizdrživo. Lice sam priljubio 
uz staklo, gurao ga rukama, lizao, nju- 
šio. Morao sam da se samozadovoljim, 
odmah, iako sam znao da i ona mene 
vidi. Izvukao sam iz pantalona komadić 
bajatog hleba i požudno počeo da ga 
grickam. Zaslon je pao i kabina je og- 
rezla u mrak. 

Vrtelo mi se u glavi, ulica se Ijuljala. 
Znao sam, osećao sam da sam postao 
zavisnik od ove izluđujuće zabave, spre- 
man na sve ne bih N i sledećeg meseca 
uspeo da uštedim dva dinara. A ko ne 
bi! Prijatelj mi je pričao da je gledao 
devojku kako jede pečeno prase. Kune 
se da je to neuporedivo uzbudljivije od 
šnicle sa prženim krompirićima i graš- 
kom. Možda se i meni posreći da to 
doživim. Samo, šta ono beše pečeno 
prase? 

Đorđe Otašević 


Kontrola kvaliteta kobasica 
utvrdila je da je reč o 
nemetalima. 


ŠUNKA 

U očevoj ruci vitak nož, blistav i oštar. 
Tanke listiće šunke odseca, deci svojoj 
daje, mesom da se oslade, stomačiće 
prazne da napune. Deca jedu, mljacka- 
ju, u hranitelja, u zaštitnika zahvalno 
gledaju. 0, kako je on dobar otac, kako 
je on brižan otac. Na dimu je šunku 
osušio, na kamenu nož naoštrio, šunku 
tanko isekao, decu svoju nahranio. 

U očevoj ruci vitka sekira, blistava i 
sjajna. U šumu gustu odlazi, vižljasto 
drvo odseca, sinu protezu da napravi, 
odsečenu nogu, na dimu osušenu, drvo 
da mu zameni. I gde sada naći reči 
očevu dobrotu da opišu! 

Đorđe Otašević 


SREĆA 

Dan mu je počeo loše. Bolje reći kata- 
strofalno. Za doručkom mu je kriška 
hleba (is)pala na patos i, kao što to 
obično biva, namazanom stranom se za- 
lepila za linoleum. Mada se trudio da 
skine prljavštinu sa što manje štete, 
više od pola margarina je morao da ba- 
ci. Pojeo je gotovo suvo parče hleba. 
Razumljivo je što je na posao otišao po- 
tišten. 

Vraćajući se kući, kupio je u pekari sto 
grama praznog bureka. Morao je odmah 
da ga pojede. Tek što je zagrizao, pri- 
metio je u bureku ogromnu buba-šva- 
bu. Zastao je neodlučan. Ako pokaže 
pekaru buba-švabu, moraće da mu plati 
još dvadeset para jer je burek s mesom 
skuplji. A toliki luksuz sebi nije mogao 
da priušti. Okrenuo se prema zidu i brzo 
progutao ostatak bureka. Pekar ništa 
nije primetio. Čak ga je i Ijubazno poz- 
dravio pri odlasku. Išao je prema kući 
veselo zviždućući. Sreća je, zaista, pro- 
menljiva. 

Đorđe Otašević 


Milan Beštić 

O VINU I JEDNOJ TRAGEDIJI 

Moram priznati da sam ja ono što se zo- 
ve, Ijubitelj vina. Za mene nema lepšeg 
pića na svetu. Obožavam njegov miris, 
ukus, onaj divni osećaj na nepcima koji 
nazivaju buke, blistavu boju i oporost, a 
naročito opušteno bestežinsko stanje 
koje izaziva u glavi i telu. 

Godinama sam pio istarski Teran i MaT 
vaziju. Za mene nije bilo lepšeg vina u 
zemlji Uživao sam u svakom gutljaju 
kroz koji sam osećao lepotu slovenačkih 
krajolika i punio srce Ijubavlju i radošću. 
A onda se Slovenija otcepila. 

Prešao sam na izvanredni Postup sa Pe- 
Iješca i Pošip sa Korčule. To je bilo vino 
u kome su se ogledale sve lepote mora i 
sunca. U društvu tih vina proveo sam 
najlepše trenutke sa najdražim Ijudima. 
A onda se otcepila i Hrvatska. 

Prebacio sam se na tikvešku Kratošiju i 
Šardone. Kroz njih sam se sretao sa 
mirisom ravnica toplih južnih krajeva. 
Stvarala su ta vina lepu južnjačku oma- 
glicu i budila stare uspomene. A onda se 
otcepila Makedonija. 

Preorjentisao sam se na mostarsku Ži- 
iavku i Graševinu. Dobro vino od dobrih 
Ijudi iz lepih krajeva. Imalo je snagu 
podneblja i izazavalo neponovljivu vese- 
lost i razdraganost. A onda se otcepila 
Bosna i Hercegovina. 

Tada sam otkrio sjajni podgorički Vranac 
i Krstač. Posedovali su čarobni spoj sna- 
ge krša i mira mora. Sa tim vinima se 
daleko plovilo i najlepše maštalo. A on- 
da se Crna Gora spremala na otceplje- 
nje. 

Nisam smeo mnogo da čekam. Odmah 
sam zasadio vinovu lozu u dvorište. 

Slobodan Simić 


GOLUB 

Na izložbi ratnih suvenira 
Izloženi golubovi mira. 

Od gaćana, veštih prevrtača, 

Do raketnih visokoletača. 

Ali mene strah veliki hvata: 

Izlažu ih golubari rata. 

Znam od klade gde pada iverje: 

Već zamišljam kako leti perje. 

Od goluba što god hoće stvara 
Bujna mašta naših golubara. 

Njihovo me ukrštanje brine: 

Golub mira - kandže orlušine! 

Rastko Zakić 


Crnogorci su neustrašiv narod. 

Odlučili su da žive sami sa sobom! 

Svaka Jugoslavija je na kraju krajeva 
predratna! 

Ovo nam je tek treća Jugoslavija. 

A znamo da treba izbrojati do deset 
da bismo se smirili. 

Raspadom SRJ, Crnoj Gori će pripasti 
izlaz na more. Srbiji izlaz na nebo! 

Na Kosovu su ostali samo izdajnici 
koji su izbegli trijumfalni povratak u 
Srbiju. 

Srbi će se kad-tad vratiti na Kosovo. 

Ako baš insistirate na preciznom 
terminu! 

Rade Jovanović 

Komunisti su opljačkali staru Jugoslaviju 
jer su je mrzeli, a novu jer su je voleli. 

Rastko Zakić 

Čuvajte mi Jugoslaviju, 

je Г treba triput da vam kažem! 

Kad se Srbi i Hrvati treći put sretnu u 
Jugoslaviji, neko će morati da časti. 

Ilovača je zemlja za koju Srbima nije 
potrebna viza. 

Milan Beštić 

Nećemo dozvoliti rasprodaju naše 
zemlje. Organizovaćemo aukciju. 

Momčilo Mihajlović 


Golub mira - to je samo zalogaj! 

Vesna Denčić 

Nove knjige 


Poljubac škorpiona 


.tpuih т%чч 


Лољумц 

шкорпионо 


Dušan Puača, 

Viša elektrotehnička škola, Beograd 2001 

Poljubac škorpiona je naslov nove zbirke aforizama Dušana 
Puače, naslov čiji je osnovni smisao da isprovocira da se, možda 
čak i nesvesno, uđe u svima znani čarobni škorpijin krug. Sama ta 
činjenica govori da je autor bio svestan opasnosti kada je zakoračio 
i prekoračio tu oku nevidljivu liniju, i da je, kada se već našao u 
začaranom krugu, na opasnost počeo da gleda sasvim drugim 
očima. Opasnost blizine smrti učinila je da postane oprezniji, 
nagnavši ga da aktivira one unutrašnje mehanizme koji brane telo i 
dušu od potpunog uništenja. I kao što se da videti Dušan Puača je 
uspešno odoleo zavodnici škorpijici, i ne samo da je odoleo, nego je 
pronašao jedinstven način da joj se nasmeje "u brk". 

Poljubac škorpiona je bio 
veoma nežan. 

Da umreš od miline. 

Nežna vremena u kojima su Ijudi umirali od miline, ostavila su nam u nasleđe moralnu 
i duhovnu pustoš, sa kojom ćemo tek morati da se borimo, sve dotle dok ne 
pronađemo delotvoran protivotrov. Recepti koji se trenutno nude nisu odmakli dalje od 
"buketa lepih želja", ali i to je nešto u odnosu na činjenicu da su nam protekle 
decenije izgledale kao košmarni san nekolicine ludaka. 

Sledili smo put velikog vođe. 

Sve dok nije uspeo 
da nam zametne svaki trag. 

Da vojska i policija nisu bili 
pod mojom komadom, 
mislio bih da je ceo narod 
protiv mene. 

A narod nije imao ništa protiv, ništa dovoljno efikasno! 

Tehnologija je napredovala. 

Bager umesto kuke i motike. 

U vremenu tehnološkog buma, kompjutera i nepreglednih mogućnosti upravljanja 
sistemima, naša pamet nije uspela da premaši efikasnost primitivnog oruđa. No, u 
domišljatosti se ipak istrčalo korak napred, pa je oruđe pretvoreno u oružje, oružje 
kakvim osiona vlast nije umela da barata. Da li nam je i ovog puta pomoglo, kao u 
slučaju sa obaranjem ponosa američke avijacije, oslanjanje na primitivne tehnologije ili 
su pojedinci koji su bili potpora garnizonima smrti zapali u ćorsokak, ostaće za širu 
javnost za dogledno vreme nerazjašnjena misterija. Tu misterioznost svakako ne 
potkrepljuju planski ili stihijski plasirane informacije, bilo da je reč o zastarelim 
radarima, ili pak o prelasku vojske na stranu naroda (?) i mnogim drugim podjenako 
apsurdnim obaveštenjima i objašnjenjima. Ona je samo oprobani metod koji opstaje 
vekovima. 

A da bi se otklonila misterioznost sa knjige Poljubac škorpiona potrebno je naglasiti 
da ova zbirka aforizama ipak nije toliko mračna, kakvom bi se na osnovu naslova i 
ovih uvodnih napomena mogla učiniti. Duhovito i veoma lucidno Dušan Puača je 
sačinio lepezu tema koje plene svojom filigranski preciznom obradom i koje pokrivaju 
široko područje. 

Raščistili smo sa bliskom prošlošću. 

Sa amebama se još svojatamo. 

Bejzbol je sport koji ne odgovara 
našem mentalitetu. 

Ako izuzmemo palice. 

Oženio sam se preko interneta. 

Razveli smo se 

zato što mi je pao sistem. 

Od ameba do kompjutera vodio nas je autor kroz bespuća škorpijinih krugova, 
brutalno je napadajući cinizmom, sarkazmom, ironijom i ostalim stilskim figurama, dok 
sama sebi, u beznađu, nije ubrizgala otrov. Kada se konačno rasprostrla mrtva po 
belim listovima, ostalo je samo da joj se zada poslednji udarac: da se ukoriči - kao 
opomena. 

Vesna Denčić 

Jedini dvor na svetu, koji je od naroda pokušao da se brani smehom, 

bio je srpski dvor 

JOŠ NIJE VREME, JOŠ NIJE VREME, SAD JE KASNO 

Pesma o "srpskom vremenu", i danas sasvim aktuelna, objavljena je 1864. godine u 
satiričnom listu Zmaj. A, recimo, Domanović, u Stradiji piše da se u Srbiji politička 
moda menja češće od mode ženskih šešira. Dva satirična lista, Ćosa i Brka, ratovali 
su dok se Ćosa nije ugasio. Čak i dvor je pokušao da ismevačima odgovori 
ismevanjem - pokrenuo je dinastijski satirični list Ruža, najneduhovitiji od čitave 
mase srpskih satiričnih i humorističnih listova, od kojih su neki nastavili da izlaze, u 
rovovima, na Solunskom frontu, kao recimo: Kakarić, Kaca, Granata, Komarac, 
Mutna Marica... 

U mnoštvu naših satiričnih i humorističkih listova, od Šaljivca (1850. godine), koji je 
zabeležen kao istorijski početak, i kao takav ostao značajan, do Domanovićeve 
Stradije (1904), oni najbolji, a među njima, pre svih, oni koje je uređivao Jovan 
Jovanović Zmaj: Komarac (1861), Zmaj (1864), Žiža (1871), Starmali (1878); zatim 
Era (osnovan u Beogradu 1882. godine, a posle pet godina izlaženja, nastavio u Užicu 
pod uredništvom Andre Lojanice), Bič (1882) pod uredništvom Sime Lukina Lazića, 
Satir (1902) Brane Cvetkovića i Domanovićeva Stradija, da pomenemo samo 
najpoznatije - pored bogatstva savremenih žanrova (vest, članak, reportaža, epigram, 
aforizam, pesma, parodija, priča, polemika), prisutna je i trajna tematska 
savremenost. Pored osnivača i urednika ovih listova, tome su doprineli mnogi naši 
poznati pisci kao saradnici: Milovan Glišić i Đura Jakšić u Vragolanu (pokrenut 1871. 
godine), Milorad P. Šapčanin u Starmalom, Branislav Nušić u Ćosi (1881) i Biču. 

Tadašnji srpski pisci, obdareni žicom humora i satire, stvarali su mahom u formi 
komedije i šaljive pripovetke (Sterija, Nušić, Kočić, Sremac, Glišić, Domanović), ali 
mnogi su doprineli srpskom humornom i satiričnom stvaralaštvu, sarađujući u 
humorističkim i satiričnim listovima. Među bezbrojnim primerima savremenog u 
srpskoj satiri, koji su nadživeli svoje vreme i pridružili se našoj savremenosti, je 
Pesma o srpskom vremenu, objavljena u Zmaju 1864. godine, koja glasi: 

Još nije vreme! 

Još nije vreme! 

Još nije vreme! 

Sad je dockan! 

Ili, epigram objavljen u Biču 1889. godine: 

Ne bojte se groblja... 

Tu je carstvo mira. 

Političko groblje - 
To ima vampira. 

Razume se, zubu vremena savremenost u srpskoj satiri najlakše je odolela u obliku 
aforizma, toj najčvršćoj misaonoj rečenici: 

Vo se vezuje za rog, a poslanik za jezik. 

(Žiža, 1871) 

U birokratiji ima dosta i pametnih, 
a dosta i poštenih Ijudi; 
samo oni što su pametni nisu pošteni, 
a koji su pošteni nisu pametni. 

(Fenjer, 1878) 

Politika i novac vladaju svetom; 
novac je nužan radi politike, 
a politika se tera da se dođe do novca. 

(Ćosa, 1881) 

Našoj budućnosti stoji na putu često samo naša prošlost. 

(Mirođija, 1891) 

Diplomate i poličari ne drže nikad zadatu reč, 
ali zato drže dugačke govore. 

(Satir, 1902) 

Jedan od najplodnijih i najuspešnijih epigramista, Brana Cvetković, objavljujući svoja 
dva epigrama u Satiru, upozorava i našeg savremenika: 

Naša žurba 

Kažu: "Srbin žurno hita, 
da pre stigne svome smeru". 

Jest, za ručkom on već pita: 

"A šta ima za večeru". 

Listovi za pouku 
Razlete se štampi perje, 
jer sloboda ima "ferje", 
a dok takav vetar duva 
promeniće članci žice, 



pisaće za domaćice: 

"Šta se, kako, mesi, kuva..." 

Domanovićeva Stradija 

Našu posebnu pažnju zaslužuje Radoje Domanović i njegova Stradija, skromnog 
tehničkog izgleda, ali prebogata sadržajem. On u svom listu 1904. godine objavljuje: 

Novo zanimanje 

U našoj zemlji ima toliko čuda, da je postalo jedno novo zanimanje. 

Ja poznajem jednog gospodina koji ima to novo zanimanje. Dolazi 
redovno u redakciju "Odjeka", tačno u osam izjutra i onda se čudi čas 
ovome, čas onome! Tako se čudi i iščuđava do dvanaest. Tada ogladni i 
ide na ručak, odmori se malo po ručku i tačno u dva ide opet na dužnost 
- da se čudi do šest popodne. Taj gospodin ništa drugo ne radi, on se 
isključivo zanima čuđenjem. 

Aprila 1906. godine Domanović u Stradiji objavljuje: 

Politički vašar 

Kod nas u političkom životu, kao da politička ubeđenja i principe donosi 
vetar. Jednog dana postoji jedna politička moda, dok sutradan pogledate, 
a pirnuo neki drugi vetar od nekuda i doneo sasvim novu modu. Za ovih 
poslednjih deset godina, ta se moda menjala češće nego moda ženskih 
šešira. Jedna ogromna masa Ijudi povija se po tim vetrovima političke 
mode, ide "mudro" za "duhom" vremena i na tim Ijudima je uvek 
"moderan" politički kostim. Ne dadu da ih vreme pregazi, neće da budu 
nesavremeni i smešni... 

Kako su se "krpili" 

Činjenica da je u prošlosti svaka politička stranka, pored partijskog glasila, imala i 
svoj humoristički list, rečito govori o priznatoj snazi humora i satire u međupartijskoj 
borbi, ali i o njihovom nesumnjivom uticaju na čitalaštvo van partijskih redova. 

Pamflet i polemika najčešće u kratkoj, najubojitijoj književnoj formi, punili su stranice 
stranačkih humorističkih listova, ali one su privlačile i listove koje su uređivali 
književnici - kao slobodni strelci nezavisnog uma. 

Zanimljivo je da je i Dvor pokušavao da svoje interese "brani" kroz humor, ali to je 
najbednije što se u ovoj oblasti ikad pojavilo, a pre svega u dinastičkom 
humorističkom listu Ruža (Beograd, 1865), koja je svojim "humorom" branila 
dinastiju od naroda(!) 

Predani istraživač naše humorističke štampe, Aleksije Marjanović (Alek Marjano), u 
knjizi Jedna smešna istorija ("JEŽ", 1982) piše o polemikama Jovana Jovanovića u 
Zmaju (1864-1871): 

"Već u prvim brojevima "Zmaja", Zmaj započinje polemike sa listovima "Vidovdan", 
"Srbobran" i "Napredak" (a kasnije i sa drugim listovima). Evo tih prvih njegovih 
polemičkih čarki: 

"Srbobran" zavidi omladini tekelijskoj što je podkupljena da protiv naroda 
radi. "Srbobran" misli da on ima privilegiju, pa niko drugi podkupljen biti, 
ni protiv naroda raditi ne sme". 

"Napredak" često veli: "Mi ćemo pričekati da događaji zbore". АГ trebalo 
bi da i mi prozborimo, u napred, kad smo "Napredak". 

"Srbobran" se fali da je stekao nekoliko "znatnih muževa". Dakle, eto i 
sam priznaje da spada u slabi (tj. ženski) pol, kad mu trebaju muževi. 

Samo se čudim kako grčko orijentisani sinod dopušta tu poliandriju?" 

Ali, uz navedeno, Marjanović nas obaveštava da se Zmaj u to vreme upustio i u 
jednu "drugačiju vrstu polemike". U polemičko nadmetanje u duhovitosti sa 
Konstantinom Tumićem Zoljom, koji je u Novom Sadu, 1864. godine, pokrenuo 
humoristički list Zolja. Iako je godinama trajalo, ovo nadsmejavanje se, uz sva 
žestoka međusobna "krpljenja", završilo miroljubivo, sa puno međusobnog uvažavanja 
polemičara. Pobedio je - smeh. 

U polemičkom žaru takođe Zmajev Starmali (1878) "Preporučuje" beogradskoj Iskr'r. 

"Gledajte da iskrešete kresivom svojim ove iskre: 

"Iskru" savesti kod vaših računija. 

"Iskru" skromnosti kod vaših komunista. 

"Iskru" poštenja kod železničkih poduzimača. 

"Iskru" rodoljublja kod "Videlovaca". 

"Iskru humora kod "Starog Domišljana". 

"Iskru" pameti kod koga se god ne pokazuje". 

Posebno su zanimljive polemičke poruke među humorističkim listovima. Tako 
humoristički list Era poručuje humorističkom listu Brka (1882. godine): 

Kad će jednom 

Skoro, skoro, sijnuć sunce, 

Grešnik će se skoro kajat', 

Po prašini crv će puzit', 

Nek se muči, nek se pati, 

Prokletstvo će sve da prati 

Kajišare našeg veka, 

Za te - "Brko" - nema leka! 

A humoristički list Brka poručuje (1889.godine): 


Ispeci pa ovako reci 
Cveta ko u zimu lala. 

Prodao se - kao urednik 
"Radikala". 

Brka protiv Ćose 

Inače, list Brka (1882 - 1938), izlazio je, dakle, punih 56 godina, odmah je postao 
Ijuti protivnik listu Ćosa (pokrenut 1881), a, izgleda, da je i napravljen kao odgovor, 
odnosno, suprotnost ovom listu. Kad se Ćosa ugasio, Brka je pronašao druge žrtve za 
svoje polemike i poruke, kao što je ova: "Sve za narod"! 

"Sve za narod" - radili smo. 

"Sve za narod" - lepe želje. 

"Sve za narod" - posedasmo 

na mekane - na fotelje. 

"Sve za narod" - vernim našim - 

Svakog dana veće klase. 

"Sve za narod" - pa i porez, 

za narod se veći penje... 

Od tog vašeg "Sve za narod", 
baš od toga - narod stenje. 

No i za tog majstora polemičkih poruka našao se majstor u liku i obliku beogradskog 
humorističkog lista Era (1882), koji se odmah upustio u polemiku i sa Ćosom i sa 
Brkom. Iste godine je i jednom i drugom poručio: 

"Prokletstvo će sve da pratikajišare našeg veka, 
za te - "Brko" - nema leka", 

a od Ćose list Era traži sledeći "iskreni" odogovor: 

"Prijateljstvo kad se u mraku 

Nudi ili traži: 


A? - je I' pošteno? - pita "Era", 


АГ iskreno kaži!" 

Ko sred mira preza od vampira 

Bujanje naših prvih humorističkih listova u kojima je ostajala do danas prisutna 
"trajna tematska savremenost", prigušilo je vreme ispunjeno ratovima, ali i 
humorističkim i satiričnim listovima koji su izlazili na frontovima, kao što su: 
Kadikejski glasnik i Mutna Marica, kao rovovski listovi, pa Komarac i Kakarić, kao 
listovi Drinske divizije, zatim, Dum-dum, Granata, Kaca, koji su se pojavljivali između 
1914. i 1915. godine. Na značajnije civilne humorističke listove čekalo se sve do 
1935. godine, kad se pojavio Ošišani jež. 

Ovu "trajnu tematsku savremenost" srpske satire uočavamo i u prvim humorističko- 
satiričnim pesmama, od kojih, za ovu priliku izdvajamo dve o POLITICI MIRA, koje bi 
mogle i danas da budu potpisane. Pod ovim naslovom Stevan Vladislav Kaćanski 
(1828-1900), objavljuje: 

Politika mira, to je odziv vaš. 

Dobro, ali narod naš 

Veli: ispod mire 

Sto đavola vire - 

Pa sred vašeg mira 

Preza od vampira. 

A Jovan Jovanović Zmaj u pesmi Edž tempore, piše: 

... Ljudi žele mira mira obilata, 
al' ne onog što je gori i od rata. 

Očigledno primeri vanvremenske trajnosti tragikomične savremenosti u srpskoj satiri. 

Bane Jovanović 

Poznavanje svega 


ALKOHOL 

Ako se dugo i redovno unosi u velikim 
količinama, alkohol može osobe slabi- 
jeg karaktera dovesti do alkoholizma. 
Ovde se već radi o jednom bolesnom 
stanju koje vodi propadanju jedinke u 
lošem društvu, na primer: Ijudskom. 

Da bi se to izbeglo, društvo treba 
birati veoma pažljivo. Najbolje je piti 
isključivo sa izlečenim alkoholičarima. 
Ipak, opasnost od alkohola često je 
prenaglašena. Smrtnost alkoholičara je 
stoprocentna. To je nesumnjivo. Me- 
đutim, stoprocentna je i smrtnost 
trezvenjaka, što odpušta hipotezu da 
bi razloge za tu zanimljivu pojavu tre- 
balo, možda, potražiti u nečem dru- 
gom. 

BEGUNAC 

Lik sklon bežanju. Ova sklonost kod 
begunaca nije posledica paranoje. Njih 
zbilja proganjaju i to zato što su pobe- 
gli, a to je zabranjeno. 

BOLEST 

Neprekidno se pronalaze nove bolesti. 
Medicina bi ipak mogla da pripazi kuda 
napreduje. 

C 

Najkraći negativan odgovor koji još 
glasi. 

CILJ 

Preduslov za promašaje, pogreške, lu- 
tanja. Nepogrešivost se najlakše posti- 
že tako što se pre svega dobije ovlaš- 
ćenje, ili stekne pravo, da se cilj 
precizira tek posle stizanja. 

ČITALAC 

Već kraća analiza pojma "čitalac" do- 
pušta tezu da literarna vrednost knjige 
nije od značaja, jer ona zanima samo 
uzak krug Ijudi (tzv. "čitaoce"). Taj 
krug je sve uži, i bilo bi nehumano 
zahtevati da se proširi; rađaju se is- 
ključivo nepismeni, a ne bi bilo Ijudski 
želeti da natalitet bude manji od mor- 
taliteta, tim pre što bi i to, posle iz- 
vesnog vremena, moralo ukinuti čita 
ce. 

Čitaoca po definiciji nema svrhe nago- 
varati da čita; da to ne čini, ne bi ni 
bio čitalac, ali ovo bitno saznanje teš- 
ko prodire. Iz nejasnih razloga, kada 
se knjiga reklamira, pominje se ime 
autora, pa čak i sadržina knjige, 
premda ti podaci mogu zanimati is- 
ključivo čitaoca, dakle, osobu koja je 
već to, osobu oko koje je izlišno gubiti 
vreme. Knjigu, kao i sve drugo, treba 
vešto ponuditi onima koji to neće. 

ĆIRILO 

Ćirilo je bio određen predmetom i 
Metodijem. 

ĆUTANJE 

Relativno bezopasno ako se vrši često 
i dugo. Skraćivanje vremena posveće- 
nog ovoj delatnosti opasno je za lič- 
nost u centru pažnje. Na primer 
"minut ćutanja". 

DOMORODAC 

Osoba koja živi u Postojbini, pretežno 
od vajkada. 

DURBIN 

Naprava koja imaocu omogućava da 
vidi mnogo više stvari do kojih mu nije 
stalo. 


ĐUBRE 

Mnogi ga bacaju gde god stignu, umesto 
na deponije, pa da se zna gde se ono 
nalazi. Neki bacaju čak i milijarde ("Mili- 
jarde na đubrištu", i slični napisi) što je 
čisto rasipanje, čak i ako se ne pominje 
zagađivanje. 

Ima gledišta da đubre treba bacati samo 
na deponije, pa da se otpaci prerađuju i 
koriste, umesto da se uvoze iz inostran- 
stva iako ih ima i više nego što je neop- 
hodno. Dalekovidi, međutim, pitaju šta bi 
se desilo da su svi otpaci, iz veka u vek, 
prerađivani u nešto drugo? Po njima, čak 
ni ostaci ne bi ostali da se tako radilo. 
Šta bi bilo od Arheologije da su prethod- 
na Čovečanstva uništavala svoje otpatke, 
pre toga brižljivo prikupljene na lako 
pristupačnim mestima? Sa stanovišta 
daleke budućnosti i najbedniji otpadak 
trag je određene civilizacije, jednak 
tragovima pećinskog čoveka koje se da- 
nas brižljivo sakupljaju do poslednjeg ot- 
patka, i izlažu se u mermerom obloženim 
muzejima. Status đubreta je, dakle, priv- 
remen. Koja hiljada godina i ono postaje 
prava dragocenost. A jasno je da ostaje 
samo ono đubre koje bacaju nedis- 
ciplinovani, izvan za to određenih mesta, 
pa ne može biti uništeno ili prerađeno. 
Ukratko, malo je slučajeva planiranih 
arheoloških slojeva. Oni moraju biti 
spontani, a da se to postigne - đubre 
treba bacati gde god se ukaže prilika. 

Ova dva stava vešto su pomirena. Vis- 
prenom promenom naziva đubre je uki- 
nuto, a pojavile su se sekundarne sirovi- 
ne. Problem zagađivanja ovim je rešen, a 
arheologija budućnosti ipak može čekati 
još neko vreme. 

DŽELAT 

U starim vremenima postojala su sasvim 
određena lica na poslu dželata. Razume 
se, takav je isprva imao godinama da 
radi kao spoljni saradnik, pa tek ako se 
pokaže izuzetno dobro, a sve dotle 
plaćen po glavi stanovnika. Doduše, za 
raščetvoravanje sa prethodnim žigosa- 
njem i bičevanjem na točku lepu je svotu 
mogao da uzme (s tim što je te druš- 
tvene obaveze imala platiti porodica raš- 
čerečenog i uopšte tretmanu podvrgnu- 
tog), ali šta mu je to vredelo, siromašku, 
kad ne ide staž, nema osiguranja, nema 
ničeg. 

A biti dželat, kad se zrelo razmisli, nije 
neki siguran posao. Većinom čoveka 
mrze i rade mu o glavi bez obzira na sva 
njegova zalaganja, i što se trudi da u 
svom poslu bude prilježan, i da osvetla 
obraz, i opravda ukazano mu poverenje, 
pa čak i prekovremeno spreman da radi 
ne bi li povećao produkciju, i rešio što 
više predmeta, i izbegao nagomilavanje 
posla, i beležio ogromne uspehe na polju 
delatnosti. Verovatno stoga i nije preži- 
veo nijedan dželat iz tih vremena. (Videti 
pod "Vek, Srednji"). A trudili su se, još 
kako. Bile su to prave porodice dželata, i 
to se zvanje prenosilo sa oca na sina, 
izuzev kada je sin bio ćerka pa se moralo 
pobočke u porodicu, ka stričevićima. Ali, 
to su bile Ijudine. Takav je još u trećoj 
godini morao da vežba, pa mu iznesu 
nekog feudalca koji se mnogo zamerio 
vladaru, ili neku drugu oblast delanja, a 
mališan se zalaže, malom sekiricom, pa 
onda otac dođe i pomazi ga po kovrdža- 
ma, pa kaže: "Fino je, sine, idi sad da 
učiš gde zeka pije vodu a tata će da 
posvršava šta je ostalo". Ali, svejdno, šta 
god dželat radio - njega niko ne voli, 
nego svi tvrde da prilikom mučenja pod- 
vrgava građanstvo i torturi, i posle pri- 
menjuju na njega čak i sam ostracizam, 
što je izazvalo tugu kod dotičnih i odre- 
đenu sklonost izumiranja koja se neko 
vreme prenosila s kolena na koleno, a 
potom ni tako. 


Zoran Stanojević 

LEPA PRICA 

Rešio sam jednu lepu priču da napišem. Mogao bih tu nekakve žene da stavim 
koje svačiji život znaju da ulepšaju pa će sigurno i moju priču umeti da ukrase. 

I evo ih, ali otkud sad baš same ovoliko babe. 

One jedva dišu, jedva hodaju, jedva da ih razumeš šta govore, ma jedva da su 
žive. Onda počinju da se guše, posrću, padaju balave. Neke čak i umiru. A ima ih 
ovde i nešto življih. 

Jedna među njima tvrdi da je sanjala nekog političara golog kao pištolj, a ostale su 
odmah graknule na nju. Te sram je bilo, da se stidi svoje sede kose, pa odakle go 
političar pored tolikog i konstatno golog naroda, te da ne bi one sa njim spavale ni 
da su mlade i lepe kao što su bile itd. Ona baba samo ćuti i menja boje a onda 
skoči i podiže prst pa ga zabi drugoj tačno u oko. Još zavrte taj prst kao da navija 
budilnik za rano ustajanje. 

Nastala vika i galama i sve se babe dohvatile za kose, noseve, uši te ih čupaju i 
bacaju po okolišu ne pazeći gde. U lakoj su prednosti one što nose štap. Te su 
pravi majstori borilačkih veština i baš umeju da mlate. Događa se čudo jedno 
nenadano. Posvađale mi se babe zbog politike. 

Ali moram da priznam da sam ja odmalena uvrteo sebi u glavu da su devojke lepe 
jer svaka od njih krije neku tajnu, a da su babe pune creva i govana te ih, kao 
takve, nisam nikada voleo. Čak ni one moje, najrođenije. 

Zato sada uzimam olovku celom šakom, kao da stežem batinu u ruci, i počinjem 
da udaram po njima. Udaram nemilice jer teško je starost naučiti pameti. 

Pište babe, pršte i pucaju bežeći, a ja ih sustižem i grafitnim srcem probadam. I, 
najzad, nema ih više. Ni sam ne znam da objasnim kako, ali to je definitivno. Pa 
uzimam novi papir jer mnogo je tu krvi, slina, govana i smrada na starom koji 
gužvam i kroz prozor bacam. 

I dok on pada, do mene dopire ponirući horski urlik svih onih baba koji se smiruje 
tek kada papir dodirne trotoar ispod moga solitera. 

E, sada bih još mogao jednu lepu priču da napišem, ali ne ide mi. Muka mi je od 
svega ovoga. Ne znam šta bih pre, dal' da povraćam ili da strpam neku tabletu 
protiv glavobolje u usta. Možda bih mogao da se dobro isplačem. I stomak me 
boli, možda ću i proliv da dobijem. 

U svakom slučaju ja sam trenutno sposoban samo nekakvu odvratnu stvar da 
učinim. 


Raša Papeš 

Kurda i Suma 


Juče, na Zadušnice, potegoh u selo, čukunđedu Vidaku svijeću da upalim. Odavno ga 
ne obiđoh, a i dan osvanu lijep, polovina februara, a oko staza izđikljali bokori 
visibaba, proljeće uveliko. 

Zapalih voštanicu, sjedoh čukunđedu uz uzglavlje, a on mi ispriča priču. 

* 

* * 

Kurda je sitan, neugledan, vazda blesavo nasmijan i pripit aga, koji je godinama u 
sultanatu bio samo "deveto smetalo". Međutim, kako ga je ukus piva privlačio iznad 
svega, nekako se uvek nalazio u mehanama u kojima su silniji i moćniji od njega, 
paše i begovi isterivali svoj dert. Kako se u pašaluku živelo lepo, jer je, šućur Alahu, 
pašaluk bio bogat i prebogat, sve važno se događalo u mehanama i u lovu, silne 
paše, begovi i age su u dertu provodili svoje vreme, smejući se Kurdi, koji je davno, 
kažu stariji, koji pamte istoriju sultanata, bio viđeniji bacač "kamena s ramena" u 
čemu su mase uživale, kao u nacionalnom sportu. 

Provodeći vreme po mehanama, Kurda je upoznao sve koji nešto znače u Sultanatu i 
njegovom okruženju. Vremenom je postao nezamenjiv u činjenju sitnih usluga 
pašama i begovima, pa i samom sultanu. Posebno je dobro živeo sa svim hećimima u 
dunjaluku, sirotinjom, koja je imala samo svoju učenost, koja u bogatom, 
prebogatom sultanatu nije značila mnogo. Kad bi se svastika kakvog paše požalila na 
nešto, Kurda je brže-bolje zvao svoje jarane hećime i očas posla bi problem bio 
rešen. Svastika bi bila izlečena, paša i njegova hanuma zadovoljni, a bogami i hećim 
je bio zadovoljan mrvicama sa stolova silnika. Kurda nije baš shvatao što li se ti 
hećimi toliko raduju novoj knjizi, koju su godinama pisali, a potom godinama čekali 
da im neko pomogne da je štampaju pa da je pošalju svojim sirotim jaranima u 
drugim dunjalucima, od kojih su zauzvrat dobijali isto tako nakve knjižurine, kojima 
su se zabavljali uvećavajući tako svoje, uglavnom zaludno, znanje. 

"Govno za govno" kezio se pjano Kurda pričajući u mehani pašama čudnu rabotu 
mahnitih hećima, dok su se ovi grohotom smijali uživajući u bogatim i prebogatim 
trpezama, prepuštajući se lenjo slastima pijanstva. 

Kada se stari sultan nešto zavadi sa valijom, hoteći, kažu, da deo bogatstva sultanata 
dadne i narodu, ovaj ga anatemisa, ražalova i iz medrese dovede sitnog i 
neuglednog, ali učenog, novog sultana, koga je sultanat interesovao baš ko i "lanjski 
sneg", koji je vazda trčao u medresu, čitajući nakve knjige i vodeći duge razgovore 
sa svojim istomišljenicima. 

Ne shvatajući baš potpuno Kurdu, njegovu pamet i moć, novi sultan mu poveri važne 
poslove u sultanatu, zadovoljan što se sve nekako odvijalo i bez njega. 

U pjanoj dokolici, hodeći po sultanatu Kurda ugleda Sumu-hanumu, kojoj muž nesta 
negde (niko nije znao gde), a kako se i njegova hanuma otisnu negde preko debelog 
mora u nakav drugi dunjaluk, njih dvoje se zagledaše, rodi se silna Ijubav, kao u 
narodnoj pjesmi. Kurdi nije smetalo što su Sumu-hanumu druge hanume, ne tako 
dokone kao ona, zvale "levo-smetalo", što vremenom preraste u "Leva-hanuma". 

Uživali su u blagodetima, koje je sultanat pružao, propadajući polako, dok su drugi, 
okolni dunjaluci jačali. 

Počeše nemiri oko dunjaluka, zaljulja se vas dunjaluk, podiže se raja i u besu najuri 
glavnog muftiju, i uz pomoć fermana nebeskog muftije, koji bijaše najprvi u svom 
alahovom dunjaluku i držaše vas svijet sebi pod koljenom, za glavnog muftiju 
postaviše dobrog i predobrog, učenog i mudrog, plemenitog, narodu i alahu milog 
"Košutica-muftiju" (stari sultanjani pričahu da je nadimak dobio po svojim toplim 
očima, kojima je, kažu, jedino on mogao svakom u oči pogledati). 

"Košutica-muftija" zasuka rukave pa poče, bogme, praviti reda u dunjaluku i svim 
sultanatima redom. Kako sultanata bijaše mnogo, ne stiže, siroma, svuđe sam reda 
da pravi, a ne želeći da se ogreši o Alaha i izgubi toplinu svojih očiju "kojima je 
jedino on raji u oči mogao gledati", pozva on druge učene muftije da mu pomognu 
da u svom dunjaluku reda naprave. 

Prepadoše se paše i begovi, Kurda, bogme, presta uživati i u gorčini piva, jedina 
radost mu bi Suma-hanuma, sa kojom bi se skrivao čekajući koji belaj će doći. 
Začudo, kada se učeni sultan vrati medresi i svojim knjigama, Suma-hanuma se sjeti 
svog kuma, učenog čojeka, koji bijaše dugo u nemilosti predhodnog muftije i koji bi 
po volji novom muftiji, koga raja od milja zvaše "Košutica", kome ovaj pomagaše da 
u dunjaluku reda napravi. 

Zamoli Suma-hanuma kuma svoga da Kurdu za sultana postavi, što ovaj i prihvati. 
Iznenadi se i sam Kurda, čudom se čudeći, ali, kako je iznad svega volio Sumu, 
prihvati se ovog posla, pa poče i on u svom sultanatu reda da pravi. 

Ne znajući okle da počne odluči da uz njega budu svi oni, koji vole Sumu (Suma se 
bijaše ugojila, ali lukave paše u sultanatu u nakvoj pijanki proturiše Kurdi kroz uši 
istinu da oni više vole veću Sumu, što ovome bi vrlo milo, jer i on sam je Sumu volio 
sve više i više, kako je ona rasla i gojila se). 

Upita, doduše, jedan paša, koga je narod mnogo volio zbog dobrote njegove i 
čestitosti, kada se u sultanatu o važnijem stvarima pričalo: "upita li ko raju šta misli, 
plaše li se Alaha..."; Kurda oćuta, škrgutnu zubima u sebi jer je znao da ovaj paša 
Sumu ne voli. Pade taj paša u veliku nemilost, raja podvi rep, ućuta, gledajući kako 
sultanat dalje propada, kako pjani Kurda begeniše samo one, koji Sumu begenišu. 
Hrabriji govorahu da opet treba vas dunjaluk zatresti, samom glavnom muftiji 
"Košutici" otići, reći mu sve po redu i potanko i o Kurdi i o Sumi priču ispričati... 
Stariji i mudriji govorahu samo "zemlja tvrda, a nebo visoko" valja đecu raniti, a 
bogami Kurda i oni oko njega milosti nemaju - Suma im je svu pamet popila (a nisu 
je, bogami, mnogo ni imali). 

Nasta muk u sultanatu, raja podvi rep, silan strah zavlada, Kurdi niko na oči ne 
smijaše izaći. Sultanatom je vladala Suma, gojeći se i rastući toliko da su se mudriji 
pitali hoće N išta đeci preteći, hoće li išta ostati od onih, koji Sumu mnogo voliše, 
stalno veću i veću. 



"Zemlja tvrda, a nebo visoko", dobri, predobri "Košutica-muftija" silnim poslovima 
zauzet dunjaluk da utvrdi i od dušmana zaštiti, vazda u nakvoj priči sa muftijama 
drugijeh dunjaluka. Kum, koji muftiji dobrome pomagaše, o svome se jadu zabavi, 
Alah sami na dunjaluk se okomio pa nikako kišu da pusti da zemlja u dunjaluku rodi, 
kako je nekada rađala, zaboravi svoju kumu Sumu-hanumu, koja sa svojim Kurdom 
vladaše sultanatom, koji i dalje u silnom strahu propadaše. Osili se fukara u 
sultanatu, nasta nakvo "pošljednje vreme". 

Raja ćuti i svemogućem se Alahu moli da kišu na dunjaluk pušti da silna voda poteče 
i odnese Kurdu i Sumu, kao što je vazda svaki belaj odnosila, pa i onaj, kome se kraj 
vidio nije. 

Alah na nebu, a kum na zemlji, a uz kuma, zna se, ide i kuma "Suma-hanuma" i 
pjani Kurda, nekada "deveto smetalo", a sada silni sultan, uvažavan i poštovan, 
zahvaljujući svemoćnoj Sumi. 


* 

* * 

Dunu nakav vjetar, ugasi se voštanica, presta čukunđed da priča. Zaludu sam se 
mučio da ponovo zapalim plamičak, vjetar se bijaše zainatio, odustao sam. 

Noćas mi se javi u snu, silno sam se poplašio, htedoh ga upitati šta bi dalje sa 
Kurdom i Sumom, ali od silna straha ne nađoh riječi ni u snu. Nasmija se čukunđed i 
Ijutito poče treptati očima (đed pokojni mi je pričao da je treptao samo kada je jako 
Ijut). "Bježi dalje rđo, k'o da nisi od moje fele, što brukaš te brkove, jado, počele i 
žene brkove da nose, obrkatio, a dršće od stra"... 

Probudio sam se sav u znoju i u prvoj zori po zadušnicama Ijeta gospodnjeg 2001-og 
ovu priču zapisao. 

o proljećnim Zadušnicama Našud Karadakov 

2001. godine čukun-unuk Vidaka 


Duško Radočaj 

Mladost brzo prođe. 

Dok lupiš glavom o zid. 

Ninus Nestorović 


VRATA 

Kroz stisnute očne kapke najpre mi se 
učinilo da su vrata otvorena ali kada 
sam otvorio oči bila su garantovano 
zatvorena. 

Ponovo sam sklopio oči i, gle, istog ča- 
sa mi se javio onaj stari osećaj da su 
mi vrata otvorena. Zbog toga sam 
naglo bacio pogled u želji da iznenadim 
situaciju i ništa na svetu nije bilo tako 
sigurno kao činjenica da su mi vrata 
zatvorena. 

No, evo, ponovo zatvaram oči i mirno 
konstatujem kako mi onaj malopređaš- 
nji osećaj sigurnosti iščezava i sve sam 
uvereniji da su mi pomenuta vrata ši- 
roko otvorena i da bih mogao kroz njih 
onako glat da prođem, ako ne i da 
odem negde gde o svome povratku ne 
bih morao uopšte da razmišljam. Sva- 
kako vredi pokušati ali isključivo nasle- 
po. Moglo bi nešto od ovoga svega biti 
ili ne biti. U slučaju da ne otvorim oči 
veći su mi izgledi na uspeh. Uz to 
obavezno ide faktor volje, vere, sreće i 
opšteg pozitivnog energetskog stremlje- 
nja. Zato prilazim vratima odlučno i 
strogo stegnutih očiju i prolazim kroz 
zid. Letim kroz kanape i žice za pros- 
tiranje veša, kroz grane drveća, kroz 
trave nakratko. 

Verovatno bi ovaj moj spasonosni skok, 
što na pad neobično liči, bio za mene 
sasvim smrtonosan da ja nisam izuzet- 
no verovao u sebe. Đavola bih ja bio 
tako samo malčice mrtav da nisam na 
vreme skontao da su mi ta vrata jedini 
izlaz. 

Raša Papeš 

Samo smešan narod 
moze da ima 
ovako tužnu 
istoriju. 

Ninus Nestorović 



Svaki put se sapletemo 
I padamo da sve zvoni! 

Uzalud smo mi oprezni - 
Neće kamen da se skloni! 

Dva puta o isti kamen 
Samo glupak se spotakne; 

Kako li je tek glup kamen 
Kada neće da se makne! 

Nek se vidi ko je gluplji! 

U ponos mu glupi takni! 

Okreni se bar sto puta - 
I o isti kamen zapni! 

Rastko Zakić 


IMA TU NEŠTO 

Nisam ja glup. Sve ja dobro vidim. Jed- 
nog sina u kovčegu mi vratili. Drugi mi 
se preko mora javlja. Kućni prag mi u 
tuđini ostao. I suvog sam hleba željan. 

I nije sve to tek onako. Ima tu nešto. 
Neka sila nadnaravna, neko čudo nepo- 
jamno. Vuče konce, pomera nas. Čas 
ovamo, čas onamo. I upravlja svime i 
upravlja svačim. Nisam ja glup da ne vi- 
dim da tu ima nešto. 

Đorđe Otašević 

Otkada sam pao 
na zemlju 
svi me gledaju 
kao da 

imam rogove, 
reče anđeo. 


PRVOBITNI GREH 

Dobro, u redu je što je Bog Adamu 
Od rebra Evu u raju napravio, 

Ali ko joj je, pomoću zmije lukave, 
Jabuku između nogu stavio? 

I naravno, alavi Adam, 

Kad je hteo jabuku da zagrize, 
Stigao je, onako naivan, da prostite, 
Do same pizde! 


Vladan Sokić 



E, tu već nije mogao ni grešni Adam da odoli, 
I umesto u raju večno da uživa i Bogu da se 
moli, 

Krenuo je putem kojim su ga povela jaja - 
I tako je, prirodno, isteran iz raja. 

Postupio je glupo, 

misleći da će zauvek Evu samo da Ijubi, 

Ali stigoše deca, 

A onda još i Kain Avelja ubi! 

Tako je Adam shvatio kasno glavnu pouku, 

Da nije smeo ni da dirne jabuku! 

Sreća je krhka, kao da je od stakla, 

I mala je razdaljina između raja i pakla. 

I eto kako je Ijudski rod zaslužio pakao, 

Samo zbog toga 

Što se praotac Adam 

O jednu običnu jabuku spotakao! 


Rastko Zakić 



PRIČA 

Mnoge sam zemlje obišao. A neke su mi 
se baš svidele. Iz jedne poneh zlatnu ja- 
buku. Da je nakalemim na mlade voćke u 
mom selu. Primiće se i kod nas. 

Jedva sam čekao da se vratim. Zbog ja- 
buke, svakako, ali još više zbog priče, ka- 
da se uveče okupimo, o zemljama koje 
sam video, o Ijudima koje sam upoznao. 

Do sela stigoh pred mrak. Dođoše prijate- 
Iji, rođaci, komšije. Posedasmo, za zdrav- 
Ije se pitamo, a ja nestrpljiv. Da im pri- 
čam o zemljama koje sam video i jabuku 
zlatnu da im pokažem. 

I taman kada se spremih da započnem 
priču, visoko, visoko iznad nas, začusmo 
ih. U njima Ijudi. Iz zemlje u kojoj jabuku 
ubrah. Moji seljani na njih već navikli - 
samo trepnu kad grune. Čekaju da poč- 
nem s pričom. A ja ćutim. Šta da im pri- 
čam! I čemu jabuku da im pokazujem! 
Takvih, gnjilih, i kod nas previše ima. 

Đorđe Otašević 


Kain je ubio Avelja. 

Takav je red. 

I abecedni i azbučni. 

Milan Beštić 


- 13 - 



ETNA | Naslovna |1|2|3|4|5|6|Z|8|9|10|11|12|13|14 


© ETNA. Beograd - 2001. Sva prava zadržana 










-ETNA - 


Antifeminističke rime 


Ukoliko vam muškost 


ne bude delovala jadno, 
obavezno svaku noć 

© 

proslavite radno! 

© 

Svaki dan u braku 

biće druga priča 
ako supruga uspe 

© 

da vam GA uveliča! 

© 

Ne mogu ni žene 
da ostanu mirne 
ako ih vaš poklon 
duboko dirne! 

© 

© 

Mazohista praznik, 
ponesen maštom, 
planira kao proslavu 
sa sopstvenom taštom! 

© 

© 

© 

I državni praznik, 
izgledaće jadno 
ako se i u krevetu 

© 

ne proslavi radno! 

© 

I na Dan žena s teškom 
zagonetkom se nosim: 
da li se svakog meseca 
žene oduševljavaju osmim? 

© 

© 

Mada, kao pravi kavaljer, 
danas sve muškarac plaća, 
na letovanju većina žena 
bukvalno ostaje bez gaća! 

© 

© 

Mlade koleginice, 

© 

raspevane i mazne, 
sanjaju da se na poslu 

© 

ne provode prazne! 

© 

Da bi mogao 
sve da stigne, 

© 

ujutro mora 
rano da se digne! 

© 

Ako vašem mužu 
danas nešto skoči, 

© 

biće vam ovaj dan 
pravi praznik za oči! 

© 

Nadam se da se nećete 
baš previše mučiti 
dok ne uspete devojci 
"poklon" bar uručiti! 

© 

© 

© 

Ne propuštaje, 

ni po koju cenu, 
da za dan venčanja 
ispunite ženu! 

O 

Rade Jovanović 



Jezikom niz kičmu 

Nema dobre radnje 
bez pravog glagola. 

Brak je tamnica u kojoj 
osuđenik najradije bira - 
samicu. 

Da nismo ovakve pičke 
odavno bi nam dokurčilo! 

Da nije koke 

kuća bi ostala bez jaja. 

Imam i ja ratnog iskustva; 
s jednim rezervistom. 

Jačina muškarca temelji se 
na slabosti žene. 

Kad se dobro kresne 
i kamen baca plamen! 

Ko umije njemu dvije. 

Dok jedna ne sazna. 

Kakav maler; tražiš đavola, 
a zapadne ti - anđeo! 

Ljubav je slepa, ali se prave 
stvari ipak - napipaju! 

Možda je rečenica prosta, 
ali u njoj, ipak, ima radnje. 

Muškarac bez žene je 
nekompletan. Tek s njom je 
gotov. 

Možda je Bog stvorio Adama, 
ali samo je Eva mogla da ga 
načini muškarcem. 

Ne treba mi muškarac iz snova; 
nestane čim otvorim oči. 

Pružila mu je samo prst; 
da stavi burmu. 

Snežana i sedam patuljaka. 

Neki to i dalje nazivaju bajkom? 
! 

Pun je skrivenih draži. 

Još uvek tragam za njima. 

Ko misli da sam promašila, 
ne zna šta mi je bio cilj. 

Možete da me zovete Svetlana; 
uopšte ne insistiram na "j". 

Svjetlana Rašić 

